LidanRubinov/Halacha-QA huggingface dataset:
שאלה: כיבוד הורים: האם מותר לי לדבר עם אבא שלי על דמות בתנ"ך ששמה כשמו?
תשובה: ודאי שמותר. הרמב"ם כותב שאם יש לאביו שם רגיל אין בזה בעיה. גם אם יש לחבר שלך אותו שם כמו אביך, מותר לקרוא לחבר אפילו בנוכחות האבא.
שאלה: פתיחת אריזות ופחיות בשבת: לרב דוב ליאור, רציתי לשאול כמה שאלות בנושאי שבת. מותר לפתוח אריזות במספריים? יש הבדל בין מספריים של מטבח לבין רגילות? אני עושה זאת כדי לא לקרוע אותיות. מותר לכתחילה? מה דעת הרב על פתיחת פחית בשבת? והאם צריך לרוקן את הפחית ישר שפותחים?
תשובה: מותר לפתוח גם עם מספריים או סכין, בגלל שאין לזה גדר של כלי, כמו שכתוב בגמרא על חותלות של תמרים שזה לא נחשב כלי, אבל חשוב לא לקרוע אותיות. אבל פחית יש בעיה לפתוח בשבת כי זה עושה כלי, ולכן עדיף לעשות איזה נקב בצד במקום שלא עושה פתח.
שאלה: אכלתי את החלה לפני הקידוש: בשבת בבוקר לאחר התפילה בבי"כ נטלתי ידיים ובירכתי המוציא ולאחר שטעמתי מהלחם נזכרתי שלא עשיתי קידוש. בדקתי ב"שולחן ערוך" מה צריך לעשות אך לא מצאתי התייחסות. לכן עשיתי קידוש על כוס מיץ ענבים. ולאחר מכן המשכתי סעודה. אינני מוצאת עד לרגע זה התייחסות לטעות מהסוג הזה. מה צריך לעשות?
תשובה: לשואלת, עשית את הדבר הנכון (משנה ברורה סימן רעא ס"ק כה). אמנם קיימת דעה שבמקרה זה צריך אחרי הקידוש לברך שוב "המוציא" אם רוצים להמשיך לאכול, מפני שכאשר גילית ששכחת לקדש היה אסור לך להמשיך לאכול עד שתקדשי ואם כן הקידוש מהווה הפסק בין ברכת המוציא שקדמה לו לבין האכילה אחריו. אך הלכה למעשה אין חוששים לדעה זו (שער הציון שם ס"ק לא והרחבה בשמירת שבת כהלכתה פרק נב הערה פח).
שאלה: כינוי הציבור בכינויי גנאי: מה אני יכולה לעשות אם כיניתי את הדור הזה בכינוי מעליב, או הוצאתי לעז על הציבור ועכשיו אני מתחרטת?
תשובה: אם הגינוי הזה התפרסם, תפרסמי שאת חוזרת בך באותו מקום שזה התפרסם. אבל זה לא התפרסם צריך תשובה רק כלפי שמיא.
שאלה: מכונת גילוח: הרב. א. האם מותר להשתמש בכל מכונת גילוח? כיצד ניתן לדעת האם המכונה שברשותי כשרה לשימוש? ב. האם אפשר לסמוך על כשרות של מכון צומת שניתנת למכונת מסוימת?
תשובה: ניתן לסמוך על מכון צומת.
שאלה: בחירת וועד גבאים: לכבוד הרב אנו מעוניינים לבחור וועד קהילה גבאים. תפקידם הוא לנהל את בית הכנסת ולקדם בית כנסת קבע ולנהל כלכלית את כספי הקהילה. אנו מעוניינים לגרום למעורבות של כלל חברי הקהילה. הזמן בו נמצאים רוב חברי הקהילה הוא בשבת בבוקר. מותר לבצע את הבחירות בשבת ע"י פתקים? (הן של הבוחרים והן של הנבחרים) מראש
תשובה: בשבת לא עושים דברים כאלה. אפשר לקבוע במוצאי שבת או זמן אחר, ומי שלא מגיע זה אומר שהוא סומך על אלה שהגיעו שזה יחייב גם אותו.
שאלה: שכירות דירה: ברצוני לשאול: לפני כחצי שנה סיימתי שכירות אצל אדם פרטי. עם סיום המגורים ניקיתי את הדירה והבאתי צבעי כמסוכם בחוזה לצבוע את הדירה. יום למחרת הצביעה המשכיר טען שהדירה לא נקייה בעקבות הצביעה ושהדירה מלאה בצבע באופן לא נורמלי ורגיל וכעס מאוד שהבאנו צבעי לא מקצועי לדבריו (ואף כינה אותו במילות גנאי) מה שאינו נכון במציאות כלל שכן זהו צבעי מקצועי שעובד בתחום זה שנים רבות. מבדיקה שאנו ערכנו לאחר שהזעיק אותנו בדחיפות היה נראה לנו שהדירה בסך הכל נקייה והגיוני שנדרשת שטיפה לאחר צביעה. ( גם כשאנו נכנסנו לדירה שלוש שנים לפני כן הבאנו מספר בחורים לנקיונה.) הוא מבחינתו דרש שנביא פועלים לעשיית פוליש לדירה וכן ניקוי חלונות ועוד אך אנו סרבנו לכך! המשכיר החליט על דעת עצמו להביא פועלים לנקיון הבית יום למחרת הצביעה כיון שהדייר הבא היה צריך להיכנס. כעת המשכיר בא לדרוש מאיתנו את הת שהוציא לנקיון זה העומד לדבריו על כ-1500. לא נראה לנו שזה צריך לבוא על חשבונינו במיוחד לאור העובדה שרמת נקיון הוא דבר אינדיוידואלי והסטנדרט שלו שונה משלנו באופן ניכר! (לדוג הוא מנקה באופן יסודי את חלונות ביתו בכל שבוע ומצפה שאף אנו ננהג כך) וכן מצפה מהצבעי לנהוג ברמת נקיון שאינה סטנדרטית לטעמינו. מי צודק?
תשובה: אי אפשר לפסוק בסכסוך בין שנים בדיני ממונות ללא לשמוע את שני הצדדים, ולכן נכתוב את הדין באופן כללי: אם יש התייחסות מפורשת בחוזה ביחס לרמת הניקוי והצביעה שהשוכר צריך לעשות בצאתו מהדירה יש לעשות כן. אם אין התייחסות, צריך לנהוג כפי המקובל להשאיר את הדירה נקייה וצבועה באופן דומה למצב הדירה בעת שהשוכר קיבל אותה. אין חיוב לנקות מעבר לכך. הרב מרדכי גרוס.
שאלה: קריעה בכותל: לרבנים אני גר בחו"ל, ובעזרי"ת אסע לביקור בארץ אחרי פסח (כ"ח ניסן). לגבי זה יש לי כמה שאלות: א) האם לעשות קריעה כשאגיעה לכותל? (שמעתי שאפשר להקנות את חולצתי ע"י "חליפין" למישהו שבא תדיר לכותל, כך שהחולצה תהא שלו ואין לו חיוב בקריעה) ב) מותר לעשות ברכת האלנות בחו"ל? ואם אעשה בישראל, מותר לאחר עד תחילת אייר?
תשובה: א. יש מקילים בהקניית חולצה. אפשר גם להגיע ביום שבת ואז אין חיוב לקרוע. ב. אפשר גם בחו"ל. אפשר גם בתחילת אייר. יש ראשונים שסוברים שזה לכתחילה.
שאלה: בית העלמין בחול המועד: ביום השנה האם כן מותר לעלות לבית העלמין בחול המועד? יוסף
תשובה: יום השנה בחול המועד אסור לעלות. הספרדים מקדימים,האשכנזים נוהגים לעלות לאחר החג. בחודש ניסן אין הולכים לבית העלמין ולכן מקדימים לפני ראש חודש. בשנה הראשונה עולים בניסן.
שאלה: חנוכת בית לבית שחוזר לגור בו: גרתי בדירה תקופה ולאחר מכן השכרתי אותה ולאחר מספר שנות שכירות של דיירים אני חוזר לגור בה. הדירה ישנה ואין שום שינוי או שיפוץ שאני מתכוון לעשות בה. אני בספק אם נעשתה חנוכת בית בפעם הראשונה שעברתי לגור האם הפעם אני מחויב בחנוכת בית? האם יש לברך שהחיינו או לנהוג חומרות בכניסה לדירה זו (שהיתה לאורך כל הדרך בבעלותי) מבחינת מועד הכניסה בספירת העומר? ישר כח ותזכו למצוות
תשובה: חנוכת הבית היא פרקים ללימוד ותפילה להצלחה. כיון שלא בטוח שעשית בעבר תעשה כעת. אין מניעה עקב ספירת העומר.
שאלה: לטלטל או לא?: הרב. אני נוהג להשתדל להחמיר שלא לטלטל בשבת בערים, אלא רק במקומות המוקפים גדר. בשבת האחרונה התארחתי עם אשתי אצל ההורים שלי ורצינו בצהרי שבת ללכת בתוך העיר למקום רחוק אחר. אשתי רצתה שניקח איתנו בקבוק מים ומעצמה הציעה לקחת אותו בעצמה כי היא לא נוהגת להחמיר בזה. כשאמא שלי ראתה את זה היא טענה שגם אם אשתי הציעה ורוצה לקחת בעצמה- אני מחמיר על חשבונה ואני זה שצריך לקחת את התיק עם הבקבוק. מסקנת הדברים הייתה שנשאל את הרב. מה דעת הרב בזה?
תשובה: אם יש לכם תינוק אכן לא ראוי שאשתך תשא לבדה את התינוק ואתה תחמיר על חשבונה אך בקבוק מים קטן כשהאישה רוצה לטלטלו מותר לך להחמיר
שאלה: תאריך וקיום אזכרה בחודש ניסן : אבי נפטר בתאונות דרכים בתאריך י בסיוון ונקבר יום למחרת את האזכרות בשנה הראשונה עושים בתאריך הפטירה או בתאריך הקבורה? האם יש בעיה לקיים את האזכרה של היא חודשים בחודש ניסן? ומתי מפסיקים את מנהגי האבלות? לפי מנהג המרוקאים
תשובה: 1. אזכרה ביום הפטירה. 2.מותר, בלי לעלות לקבר. תעשו אזכרה קטנה ב11 חודש ורגילה ביום השנה. 3. האבלות על הורים מסתיימת ביום השנה מהקבורה. מהשמיים תנוחמו.
שאלה: אבלות כפולה במשפחה: ב"ה שליט"א במשפחה שלא תקום צרה פעמים נפטרו שני אחים בהפרש של שלש שבועות ובמוצאי שבת נקבר השני. מה ההלכה לגבי שבעה שחל בחודש ניסן?ושלשים? ושנה? מה עושים להפסיק החרב מעל המשפחה?
תשובה: שבעה ושלושים כולל עליה לבית המנוחות בזמן (מלבד ימי החג ) מותרים כרגיל. וכן יום השנה. פדיון נפש לכל אחד מהקרובים.
שאלה: אפיית מצות על מחבת: האם ניתן לאפות מצות - פיתות, כשרות לפסח כמובן, על מחבת חדש וכשר לפסח, על הגז על אש הגז?
תשובה: אין אפשרות היות וכשהמצה גלויה לאויר, היא אינה נאפת מלמעלה ולכן רוב הסיכויים שהיא תחמיץ מהחום הרב המושפע עליה, כשאין באפשרותה להיאפות. ופסח כשר ושמח
שאלה: עוגיות פפושדו: כידוע מרן הגר"מ אליהו זצ"ל אסור עוגיות פפשודו, וכן רבי יעקב יוסף זצ"ל מה דעת הרב בעניין זה?.
תשובה: אני חושב שיש מקום לחשוש, מה שהרב אליהו והרב יעקב יוסף אסרו, בחמץ יש מודעות להחמיר, כי חוששים שהכניסו שם חומרי הטפחה למרות שאין שמרים. אשכנזים בכל מקרה לא אוכלים מצה עשירה. אני ממליץ גם לספרדים להחמיר בזה.
שאלה: מינוי אפוטרופוס: ב"ה במחילה זה דחוף פנה אליי מרכז תיק מינוי אפוטרופס שהוא צריך להגיש לבית משפט ומבקש עד יום שלישי תשובה ממני מדובר באימי ואבי. אבי לא מתקשר ונמצא בשיקום ואימי עדין מתפקדת וביעה צלולה. איך אני צריך להתייחס למינוי אפוטרופוס כאשר הפניה היא שאימי ואחת מאחיותי רוצים להיות אפוטרופוס? האם זה על פי דין תורה ומה ההשלכות? מאד מבקש שתאירו לי את הדרך איך אתייחס כי ביקשו את הסכמתי ואני מעונין לנהוג על פי התורה, תבורכו מפי עליון חודש טוב עליכם ועל ישראל
תשובה: אם אתה סומך על המועמדים לאפוטרופסות, נכון לסמוך עליהם, זאת למרות שעל פי הדרכת התורה עדיף שהממונה יהיה אדם זר שאין לו נגיעות ממוניות, במציאות החיים שלנו קשה למצוא אדם כזה, ואדרבה מועיל יותר למנות בן משפחה. הרב מרדכי גרוס.
שאלה: מכירת חמץ דרך הרב או דרך האינטרנט: האם יש הידור או העדפה למכירת חמץ דרך הרב השכונתי פיזית לעומת מכירתו דרך האינטרנט גם מבחינת ענין הקנין? ישר כח ותזכו למצוות
תשובה: יש לגשת לרב לחתום בפניו ולעשות קניין סודר כמקובל, נוהגים גם להשתתף בהוצאות המכירה ו או במעות חיטים. להתייחסות נוספת של הרב לנושא לחץ כאן וכאן תשובת הרב זלמן מלמד
שאלה: ימות המשיח: כבוד הרב, יש לי שתי שאלות א. אני מתקשה מאוד להתחבר לגאולה, ולא מבין את ימות המשיח. איך נצליח לעבוד את ה בלי להשתעמם מלעשות את זה כל הזמן? ב. האם לאלו שיולדו בימות המשיח לא תהיה זכות בחירה בין טוב לרע, שהרי המציאות האלוקית תהיה ברורה להם?
תשובה: : אנו לא יודעים בדיוק כיצד יהיו ימות המשיח. אולם החיים אז יהיו כל כך מרוממים וגורמים לשמחה שאני מניח שלא יהיה לנו משעמם. האם משעמם לך לאכול כל יום? אני מניח שכל פעם שאתה רעב אתה שמח לאכול וגם לפעמים משקיע בכך שהאוכל שאתה אוכל יהיה טעים. בימות המשיח הקרבה לה' תהיה האוכל שלנו.
שאלה: שיער גוף בגבר: יש לי שיער רב מאוד באזור החזה והבטן וזה גורם לי לאי נוחות ולצער. האם יש איסור כלשהו לקצץ את השיער במכונת תספורת? ברצוני להדגיש כי אין הכוונה לגלח את השיער באופן מלא,כך שהעור יישאר חלק לגמרי בלי שיער עליו, כמו גוף אישה, אלא "לדלל"את השיער בצורה כזו שניכר יהיה שיש שיער על הגוף אבל במידה ולא באופן מוגזם ומציק. ו
תשובה: כיון שזה מציק ואין הכוונה להחליק את העור לגמרי אפשר להקל.
שאלה: לימוד גמרא: אני בחור שמשתדל להתחזק מזה תקופה ארוכה. אני משתדל ללמוד הלכות באופן מסודר ולהתקדם בשמירת התורה והמצוות בעזרת השם. יש עניין שמטריד אותי-מאוד הייתי רוצה ללמוד גמרא,אבל אני פשוט לא מצליח להתחבר ללימוד. אני יכול ללמוד הלכות או לצפות בשיעורי תורה במשך שעות,אבל אם אני מנסה ללמוד גמרא גם בחברותא,עם אנשים שיודעים ללמוד אני מהר מאוד מאבד עניין. אני חושב שהסיבה נעוצה בכך שאני לא מבין מה מטרת הלימוד. בדרך כלל יושבים ודנים ומסיימים את השיעור בלי ללמוד מה צריך לעשות וכיצד ליישב וליישם את הסוגיה. רוצה לומר-מה צריכה להיות המטרה המעשית כשאדם לומד גמרא ואיך לומדים מהגמרא הלכה למעשה? ו
תשובה: ב"ה לך. מאוד שמחתי לקרוא שאתה כל כך מתקדם נפלא, זוכה לעסוק בתורה, זוכה ללמוד הלכה ועוד דברים חשובים ונפלאים. חשוב מאוד שתהיה שמח על כל מה שאתה זוכה, זה ממש עצום. חשוב מאוד לדעת שכל אות בתורה היא מצווה מאוד גדולה, שכל הלימוד שלך עושה נחת רוח נפלאה מאוד לאבינו שבשמים. היה חזק ועלה והצלח וה' ישלח לך ברכה והצלחה בכל שתפנה. פעמים רבות שאנשים מתקשים בדברים כאלו או אחרים. לכל אחד יש דברים שיותר קשים לו, וישנם דברים שיותר קלים, וחשוב לא להיבהל מכך. מצד אחד חשוב להמשיך ולהתמיד במה שלא קשה, להתמיד באופן מסודר ולבנות לך עולם של תורה, עולם של ידע ושל הבנה. דע לך שכל מה שתבנה באופן מסודר ועקבי, הוא ישמש אותך בהמשך הדרך. החזרות הן כלי חשוב מאוד לזכור את מה שלומדים ולהפוך אותם להיות אוצר בסיסי אצלך. יחד עם זאת, חשוב מאוד לדעת שלימוד הגמרא הוא לימוד מאוד חשוב ומאוד תורם לאדם, אלא שפעמים שהוא דורש השקעה רבה והמון המון סבלנות. פעמים רבות הפער בין המציאות שבה אנו חיים, לבין הנושאים שרבים עוסקים בהם בלימוד הגמרא מקשה על האדם לעסוק בדברים, אך חשוב להאמין שאפשר להגיע בלימוד הגמרא לחוויה נפלאה מאוד, וגם אם הדבר ידרוש השקעה וזמן רב, בסופו של דבר כשתצליח תגלה שאין לימוד מתוק ונפלא כמו לימוד הגמרא. קשה לי לדעת מה עיכב אותך בלימוד הגמרא, ומה הקשה עליך את הריכוז בלימוד, כך שאנסה ללכת עימך בכמה מסלולים, ואשמח להיות בקשר ושתספר לי יותר פרטים מה ניסית בלימוד ומה היה קשה לך. א. לימוד אליבא דהלכתא - כיום מאוד מצוי ומקובל זה לימוד שהוא מותאם להלכה למעשה. מומלץ ללמוד מסכתות הלכתיות, שעוסקות ביום יום, כמו לדוגמא מסכת ברכות וכדומה. בכל דבר שתלמד תבחן מהי ההלכה. כיום יש מסגרות וגמרות שונות שעוסקות בתחום זה ותוכל להגיע לכך בקלות, ואף להרחיב בכך לפי רצונך. ב. לימוד עיון ישיבתי - כדי להצליח בכך כדאי להצטרף למסגרת מתאימה (אני מאמין שאפשר למצוא מסגרת כזאת בקירבה למקום מגוריך, ואם תרצה אשמח לעזור לך בכך). ולימוד קבוע במסגרת אפשר להגיע להמון דברים נפלאים. ג. להיעזר בספרי עזר מתאימים כגון שוטנשטיין וכדומה, כדאי במסגרת מסודרת, אף אם היא בבקיאות, כגון דף יומי וכדומה. כיום יש אפשרות להשתתף בשיעורים בדף היומי ואפשר לקבל מכך המון. אסתפק הפעם בעצות אלו ואם תרצה אשמח להרחיב בכך ואף לתת רעיונות אחרים. בברכת הצלחה רבה הרב יצחק גרינבלט.
שאלה: החמץ שבקרונפלקס: האם ניתן למכור במכירת חמץ קורנפלקס מסוג "שוגי" המכיל ברכיבים: תמצית לתת שעורה (מכיל גלוטן). יש לציין כי אני לא נוהג למכור חמץ גמור, כגון ופלים, אלא רק תערובות חמץ כגון תרופות. למה מאילו דומה השוגי?
תשובה: ב"ה שלו-ם וברכה לתת עשוי משעורה נבוטה וקלויה הוא חמץ גמור. משתמשים בו לנתינת טעם וצבע ב: בירה, משקאות, דברי מאפה וכו'. לכן מי שנוהג לא למכור חמץ בפסח יש לו לאכול לפני הפסח את הקורנפלקס ולא למוכרו. הרב חגי בר גיורא
שאלה: הלשנה על גוי לצורך: האם מותר לדווח על גוי אמת לממונים עליו אם הוא גורם נזק ומלשין על יהודי? האם הלכות לשון הרע - ודיווח שהוא אמת לאמיתו על גוי הוא בבחינת לשון הרע או אינו נחשב כן ואם נעשה לצורך והוצאת האמת ועזרה ליהודי הוא מותר?
תשובה: כן מותר כדי להציל אדם אפילו מיהודי אחר. כל מה שנאמר לצורך הצלה אין בו לשון הרע ובתנאי שאומרים אמת ללא הגזמה.
שאלה: המשך לערלה בעציץ שלא נקוב בבית: לרב, אך האם א"א לסמוך כשצריך על החוות בנימין ח"א,ב שס"ל שאין חיוב ערלה במצב כזה, גם מדרבנן? השאלה נשאלה בהמשך לשאלה "ערלה בעציץ שבבית - המשך"
תשובה: וברכת ד' התשובה הייתה לצורת גידול חקלאית לא על עציץ פרטי לנוי. לחקלאיים לפעמים מקילים יותר, אבל לאדם רגיל בעציץ לנוי לא נראה שיש מקום להקל. חודש טוב ומבורך הרב יהודה הלוי עמיחי מכון התורה והארץ כפר דרום אשקלון
שאלה: ברית מילה לתינוק שאינו יהודי: לצערנו ישנה תופעה רחבה ומתרחבת של נישואי תערובת, גם בארץ גם בחו"ל. מספר פעמיים ראיתי זוגות אלו מבקשים לעשות ברית מילה לבנם, גם אם רק האב הוא יהודי. וראיתי בריתות כאלה מתקיימות בטקס מלא, עם כל הברכות אבל בבית של המשפחה. שאלתי היא האם מוהל צריך לבדוק האם התינוק יהודי? ואם לא בדק ועשה ברית לתינוק שאינו יהודי, מה דינו של מוהל זה? ואם המוהל שגה, מה ניתן לעשות ואיך אפשר לתקן את השגיאה?
תשובה: ב"ה שלו-ם וברכה אין איסור מהתורה לעשות ברית לגוי. אולם אין לעשות ברית לגוי במיוחד בזוגות מעורבים כדי שלא יטעו שהוא יהודי. אין לברך בברית של גוי. מי שמברך הברכות לבטלה. מי ששגה צריך לחזור בתשובה. הרב חגי בר גיורא
שאלה: קמח הוא חמץ?: הרב. רציתי לדעת האם השנה בהנחה שיכול להיות הבדל בין השנים - קמח רגיל עבר תהליך של לתיתה והוא חמץ או שמותר לשמור אותו עד לאחר פסח במקום סגור?
תשובה: ב"ה שלו-ם וברכה קמח רגיל נעשה מחיטים שלתתו אותן במים לפני הטחינה. הן נשארו לחים בין 3-9 שעות. לכן הקמח נחשב לחמץ. מי שנוהג לא למכור חמץ אין לו למכור גם את הקמח אלא יש לו לאכלו לפני הפסח או לתתו במתנה גמורה לאינו יהודי שייקח אתו את הקמח. הרב חגי בר גיורא
שאלה: אכילת מצה בפסח משנה שעברה: רציתי לשאול אם נקנתה בשנה שעברה מצה שמורה ובכשרות מהודרת לפסח ונשמרה סגורה באריזתה ובארון נעול המיועד לפסח בלבד. האם מותר לאכול מצה זו השנה? האם חזקת הכשרות שלה נשמרת או שיש לבערה כחמץ? האם יש הבדל בין אם המצה שמורה או לא? ישר כח ותזכו למצוות
תשובה: ב"ה שלו-ם וברכה אפשר להשתמש במצוות כשרות לפסח משנה שעברה בתנאי ששמרו אותם ממגע של חמץ. הרב חגי בר גיורא
שאלה: סוכן עד הבית: הרב. יש לי שאלה שעל פניו לא נראית לי בעייתית, אבל בכל זאת אעדיף לשאול: חברה מפרסמת מוצר מסוים ושירות של משלוחים עד בית הלקוח. האם מותר למוכר המוצר לסרב לעשות משלוח, או שזה בעייתי מכיוון שהחברה מפרסמת שיש משלוחים. נ.ב אני לא עובד של החברה אלא קונה ממנה בסיטונאות ומוכר הלאה.
תשובה: כיון שאתה לא עובד של החברה אלא מוכר עצמאי, אינך מחויב לפרסומת של החברה בה היא מתחייבת לתת שירות משלוחים עד בית הלקוח. הרב מרדכי גרוס.
שאלה: מוצרים ללא גלוטן: האם מוצרי מזון ללא גלוטן הם מוצרים ללא חמץ?
תשובה: ב"ה שלו-ם וברכה לכתחילה נוהגים שלכל המוצרים יהיה הכשר לפסח. הסיבה לכך כי לא מספיק שלא מעורב גלוטן במרכיבי המוצר אלא צריך שייצרו אותו בכלים כשרים לפסח ולא ייצרו בסביבה שיש בה חמץ. לכן גם במוצרים שאין במרכיביהם חמץ כגון: ריבה, שתייה וכו' לכתחילה נוהגים לכתחילה להשתמש רק עם הכשר לפסח. הרב חגי בר גיורא
שאלה: סיפור בגמרא שיש בו חילול השם?: מה הגדר בחילול השם? הגמרא ביומא פד אומרת שאחד התנאים נשבע שלא יגלה משהו, ואמרו שגילה שלא נשבע,אך עצם שהוא לא היה אמין מבחינתה, אז למה זה לא חילול השם?
תשובה: לשואל, הסיפור הוא על רבי יוחנן (אמורא, לא תנא), שחלה במחלה מסוכנת ומטרוניתא גילתה לו נוסחה סודית לתרופה חשובה, אחרי שנשבע לה בנוסח מתוחכם שלא יגלה, ולאחר שגילתה לו הוא אמר שנוסח השבועה מאפשר לו לגלות ופירסם זאת ברבים. הגמרא שואלת: "והא איכא חילול השם" ועונה: "דמגלי לה מעיקרא". כלומר, הגמרא מוטרדת מחילול השם שיש בגילוי הסוד ברבים משום שבועת השקר-לכאורה, ועל כך עונה שהוא גילה לה מיד אחרי שאמרה לו את הסוד ולפני פרסומו ברבים שהוא לא נשבע באמת, והגמרא לא שואלת על עצם הפרת האמון. סיפור זה אכן קשה (והיה עילה להתקפה אנטישמית בעיתונות הנאצית - פירוט בספר 'היכל לדברי ח ופתגמיהם' עמ' 76-89). על כך כתב ב'חשוקי חמד' (הרב יצחק זילברשטיין שליט"א, יומא לח ע"א): "קשה ביותר: אין לך חילול השם גדול מזה, שר' יוחנן גדול הדור מערים על המטרוניתא ומוציא ממנה בערמה את סוד התרופה שהיה במומחיותה, והוא כעין רכושה הפרטי. אלא על כרחך מוכח מכאן שכאשר הדבר נוגע לפיקוח נפש, וביותר של הרבים, אין בעלות פרטית על סוד התרופות והמומחיות וחייבים למוסרם לציבור, ולכן גם על עצם הנהגתו של ר' יוחנן לא שאלה הגמרא "והא איכא חילול השם", וכל השאלה היתה רק על "הפרת השבועה" שחילול השם לכאורה בצידה. משמע כאשר הדבר נוגע לפיקוח נפש חובה על המומחה למסור סוד המקצוע לציבור". מסתבר שכאשר רבי יוחנן גילה לה שנוסח השבועה שלו היה מתוחכם ולא מחייב והוא עומד לפרסם זאת הוא גם הסביר לה מה מאלץ אותו לעשות זאת. ועיין רמ"א ביו"ד סי' רלב סי"ד וש"ך שם ס"ק לז. בתלמוד הירושלמי (עבודה זרה פ"ב ה"ב) מופיע סיפור מקביל על חשיפת סוד התרופה (אך שם לא הוזכרה שבועה), ושם יש שתי דעות כיצד הסתיים הסיפור: לפי דעה אחת היא שלחה יד בנפשה, אחרי שהתגלה הסוד שממנו התפרנסה, ולפי דעה אחרת היא התגיירה. לפי הדעה השניה סביר מאוד להניח שרבי יוחנן לא נפרד ממנה עד שהפיס את דעתה. ב'עמודי ירושלים' שם פירש שהיא לא רצתה לגלות כדי לשמור לעצמה את הסוד המקצועי ולהתפרנס ממנו, אבל כשראתה שרבי יוחנן שהסוד נודע לו לא מנצל זאת לפרנסתו אלא דואג לטובת הציבור בחינם החליטה להתגייר.
שאלה: יש איסור בהוצאת שן?: מי שיש שן עם חור והרופא יכול להוציאה לגמרי אך יכול גם לתקנה. האם יש ממש איסור של לא תחבול בהוצאת השן? כי זה פסידא שלא יחזור, והרי יש אפשרות לתקנה.
תשובה: עלינו לשמור על גופנו שניתן לנו כפקדון מאת ה' לכן אם אפשר לתקן שן אין לעוקרה אלא א"כ יש סבל גדול בשן מתוקנת
שאלה: חמץ במקום העבודה: אני עובד במפעל שבו שוב הפועלים ערבים. מה עליי לעשות עם החמץ בפסח? גם אם אכשיר את המשרד בו אני נמצא, לא אוכל להתחמק מלראות אותם אוכלים פיתות במהלך יום העבודה.
תשובה: אין איסור לראות גוי אוכל חמץ, אך יש להזהר שלא יכניס את החמץ לרשותך. ובכל אופן תאמר בערב פסח אין רצוני שרשותי תקנה לי חמץ
שאלה: הכנת משבת לחול: בביתנו אנו מפרקים את הצינור מתחת לכיור שטיפת הידיים, אנו מניחים שם דלי ובכל פעם שהוא מתמלא אנו משקים איתו את גינתנו. האם מותר להשאיר את הצינור פתוח גם בשבת? או שיש בכך הכנה מקודש לחול? (לא בהכרח שהדלי יתמלא במהלך השבת)
תשובה: זה לא נקרא הכנה, כי הדלי נמצא שם כדי שהמים לא ישפכו על הרצפה, למרות שבכוונה הוצאתם את הצינור כדי לשמור את המים.
שאלה: שינוי שם משפחה: ברצוני לשאול את כבוד הרב האם מותר לי לעברת את שם משפחתי מפרייביץ לפרי? מכיוון שמופיע בשם משפחתי פעמיים את האות י
תשובה: מותר לעברת שם משפחה כי אין קדושה בשם משפחה.
שאלה: כלי זכוכית שהוא חמץ שעבר עליו הפסח: האם ניתן לאכול מכלי זכוכית שנאכל ממנו חמץ במהלך הפסח, והוא עובר הדחה במדיח כלים? האם יש צורך בהגעלתו? אם כן, מה יש לעשות על מנת להכשירו?
תשובה: ב"ה שלו-ם וברכה ידועה המחלוקת: שהשולחן ערוך פוסק שכלי זכוכית לא בולעים והרמ"א פוסק שהם בולעים. לכן לפוסקים כשולחן ערוך מספיק ניקוי הכלי ולפוסקים כרמ"א צריך לפחות הגעלה ברותחים. הרב חגי בר גיורא
שאלה: מכירת חמץ של חבילת שמרים : ערב טוב ברצוני לשאול: האם מוותר לעשות מכירת חמץ על שמרים?
תשובה: שמרים בזמנינו אינם חמץ. ולכן אפשר לצרפם למכירת חמץ.
שאלה: יציאה לחו"ל ומשפחה גויה: אחרי פסח אני עתידה לצאת לשבועיים לחו"ל כדי לבקר את משפחתי המתגוררת שם ובנוסף לראות את נכדי הראשון שנולד בשעה טובה לבתי. העניין הוא שאני גיורת כבר שנתיים וכל משפחתי המתגוררת בחו"ל גויים גמורים. לעצם העניין ארצה לשאול את השאלות הבאות לקראת צאתי לחו"ל: א. האם על לידת נכדי הגוי שנולד רק לפני כחודש עליי לברך את ברכת הטוב והמטיב בתור הסבתא שלו? ב. יש לי בן מבוגר שהוא כאמור כמו שאר המשפחה גוי גמור, אך האם בתור אימו הביולוגית והטבעית מותר לי לחבק ולנשק אותו? (במיוחד כשעוד עכשיו כבר כמה שנים לא ראיתי אותו ואני נורא מתגעגעת) ג. האם יש מניעה לברך או להתפלל בבית בלי מזוזות או שעל אחד הקירות בבית תלויה תמונה בעלת אופי של עבודה זרה או אפילו צלב? אני פשוט נשארת במשך כל זמן השהייה שלי בחו"ל אצל ביתי והיא נוצריה די אדוקה. ד. האם מותר ללחוץ יד לגוי זר במידה והוא מושיט את ידו ללחיצה עוד לפני שאני מספיקה להגיד לו שאני לא לוחצת יד לגברים? ה. האם יש בעיה לחמם במיקרוגל טרף אבל נקי אוכל כשר כשהוא מכוסה היטב? ו. האם בחו"ל מותר לשתות חלב נכרי? (לפי מה ששמעתי האגרות משה מתיר את הדבר אך רק כדי להיות בטוחה אני שואלת)
תשובה: ב"ה שלו-ם וברכה ברוך כנסתך לעם ישראל ובזה מתגלה שנשמתך הייתה בהר סיני. א) גם לגבי ברכת הטוב והמטיב על נכד יהודי קיימת מחלוקת אם לברך, אולם אפשר לברך ברכת שהחיינו וטוב שלפני ראיית הנכד תלבשי בגד תכשיט חדש ותברכי שהחיינו על שניהם. ב) נכון שלהורים מותר לנשק את ילדיהם אף שהם גדולים, אולם אחר הגירות נותק הקשר המשפחתי מבחינה הלכתית לכן עדיף להראות את החיבה בצורה אחרת ולדאוג שהבן לא יחשוב שאת דוחה אותו. ג) אפשר להתפלל בחדר אחר שאין בו תשמשי נצרות. ואין להתפלל גם מול תמונות רגילות. ד) עדיף להתחמק. ה)אפשר בתנאי שהכלי יהיה סגור ועטוף בשתי עטיפות סגורות. ו) האגרות משה הסביר את סברת המתירים בתנאי שיש פיקוח מהחוק שהחלב הוא 100  מפרה. חג שמח הרב חגי בר גיורא
שאלה: מצה לחולי צליאק: חולי צליאק בקשו אשאל את הרב, האם עדיף שלא יאכלו מצות משיבולת שועל,כי יש דעות ששיבולת שועל שאנו מכירים אותה היא לא השיבולת שועל של חמשת מיני דגן שהמשנה מזכירה, שהראיה שהיא לא מחמיצה כי אין בה גלוטן ולכן הם לא יוצאים י"ח בליל הסדר, ובודאי לא יכולים לברך על זה. מה דעת הרב?
תשובה: נניח שהזיהוי של השבולת שועל אינו מדויק עדיף שיאכלו מצה מסופקת מאשר לבטל מצוה מן התורה אך הזיהוי מקובל
שאלה: הריון ופסח: אני בתחילת הריון וסובלת מבחילות. הדבר שעוזר לי הוא שעליי לאכול לעיתים תכופות מאוד. מה אעשה בליל הסדר כשבעצם יש פרקי זמן ארוכים מאוד שלא אוכלים (מזמן הדלקת נרות ועד ההגעה ר לכרפס ולאכילת המצה) האם בהתחשב במצבי מותר לי לאכול לפני שבעלי יחזור מהתפילה? באותו קושי אני נתקלת בליל שבת כשעובר הרבה זמן מזמן הדלקת נרות ועד שבעלי חוזר מהתפילה.
תשובה: בליל שבת רגיל תעשי קידוש בעצמך ותטעמי מזונות או אפילו לחמניה כתחילת הסעודה אות תמשיכי עם בעלך גם בליל הסדר את יכולה לאכול ירקות ופרות עד שתגיעו ל או שתקצרי לעצמך באמירת ההגדה ותאכלי מצה לבדך (נוסח מקוצר לשעת חרום אמור להתפרסם באתר זה) אולם אל תעשי זאת בפני כל משתתפי הסדר
שאלה: אכילה לפני שולחן עורך: לכבוד הרב, אדם שמקפיד לצום בתענית בכורות בערב פסח, ויודע שלאחר מכן יגיע לליל הסדר רעב מאוד ולכן יערוך את הסדר במהירות ובכוונה מועטה מתוך תחושת הרעב החזקה והרצון להגיע לאוכל, האם מותר לו לאכול לפני שולחן עורך, כדי להפיג את הרעב? האם עדיף לאכול לפני התפילה, מיד אחרי הקידוש ולפני תחילת הסדר, או בשלב אחר ר? האם יש עדיפות לאכול פירות או מזונות? וחג כשר ושמח בציפייה לגאולה השלמה.
תשובה: במקרה כזה עדיף להשתתף בסיום של מישהו ולצום רק עד חצות. זה לא נכון לשנות את הסדר, אם קשה להמתין עד האוכל תצום רק עד חצות.
שאלה: בצל במקרר: האם אסור לאכול בצל קלוף אשר היה בלילה במקרר ללא כיסוי, מה הדין?
תשובה: לכתחילה מקפידים על זה. האפשריות להשאיר הם: להשים עליהם מלח, שמן. או להשאיר מעט מהקליפה. י"א שאינו מזיק רק שאוכלים אותו כך אבל אם מבשלים את הבצל אין לחשוש. ויש אומרים שהיום אין לחשוש כלל שלא שכיח רוח רעה.
שאלה: תשמיש בחדר שיש בו מגילה - המשך: מאוד לא נעים לי לשאול שוב, אבל תורה היא וללמוד אני צריך, ומכיוון שנראה מדברי הרב ממש לא כפי שזכור לי, אז פתחתי את הספרים וזה מה שראיתי: בשולחן ערוך סימן רמ סעיף ו (ושם במשנה ברורה סעיף-קטן כד וסעיף-קטן ל) יש חילוק בין ספרי-תורה וחומשים לבין תפילין וספרי גמרא וכדומה: ספרי תורה וחומשים - לא מועיל כלי בתוך כלי, וחייבים מחיצה עשרה טפחים, ולכתחילה להוציאם לחדר אחר (משנה ברורה סעיף-קטן כו). תפילין, גמרא וכדומה - לכתחילה מותר בכלי בתוך כלי. במשנה ברורה סעיף-קטן כג וסעיף-קטן כח כותב במפורש שכל כתבי הקודש דינם כחומשים, ובפשטות מובן מדבריו שמגילת אסתר הכתובה בגלילה על קלף דינה כספר תורה לכל דבר. לכאורה מסקנת הדברים היא שמגילת אסתר כשרה חייבים להוציא לחדר אחר, ורק אם אין חדר אחר אז מותר להעמיד מחיצה עשרה טפחים, אבל מתחת המיטה ודאי שאסור. השאלה נשאלה בהמשך לשאלה "תשמיש בחדר שיש בו מגילה"
תשובה: במגילה אין הזכרות של ה', זה לא קדוש כמו נביאים ממש ויש לנהוג בה כמו כתובים, לכן אם יכול להוציא יוציא ואם לא יעשה מחיצה. יש כמה דברים שדומים לס"ת אבל מבחינת הקדושה אינו דומה.
שאלה: מכירת חמץ של אבקת אפיה ופסטה: בוקר טוב ברצוני לשאול: האם מוותר לעשות מכירת חמץ של אבקת אפיה ושל פסטה?
תשובה: אפשר לעשות מכירת חמץ לכל סוגי החמץ. אולם יש לדעת שמכירת חמץ נועדה כיום בעיקרה למפעלים וחנויות או לאנשים פרטיים שנמצאים בקושי כלכלי. לכן אם המצב הכלכלי שלכם יכול לאפשר לכם לקיים את מצוות התורה ולשרוף את החמץ - מה טוב, ואם הדבר קשה לכם אפשר למכור את החמץ. כל זה בחמץ גמור אולם אבקת אפיה וכד' שהיא אולי תערובת חמץ ולא יותר אפשר למוכרה. וכיום המנהג שכל אחד עושה מכירת חמץ בשביל המוצרים התעשייתים שאולי ערבו בהן חמץ כמו תרופות וכד'. חג שמח.
שאלה: יעלה ויבא בערבית מוקדמת: ב"ה שליט"א בראש חודש התפללנו מעריב עשר דקות לפני השקיעה האם אומרים יעלה ויבא?
תשובה: ערבית של ליל ראש חודש אומרים יעלה ויבוא אף אם מתפללים לפני השקיעה. מאידך ערבית של מוצאי ראש חודש לא אומרים יעלה ויבוא גם אם מתפללים לפני השקיעה.  עיין משנה ברורה תרצג ד  קח כא  תכד ב